wickkiey/tamil-wikipedia-chunked huggingface dataset:
# சின்ன உப்புக்கொத்தி

## பரவல்

சின்ன உப்புக்கொத்தி 10º முதல் 55º வரையிலான அட்சரேகைகள் வரையிலான பெரிய புவியியல் பரப்பளவில் காணப்படுகின்றது. இது வட ஆப்பிரிக்காவின், செனகல் போன்ற பிரதான நிலப்பரப்பிலும், கேப் வர்டி போன்ற தீவுக்கூட்டங்களிலும், நடு ஆசியாவில், சீனா போன்ற பகுதிகளிலும், ஐரோப்பாவில் எசுபானியா மற்றும் ஆத்திரியாவில் சிறிய எண்ணிக்கையில் காணப்படுகின்றன. ஆப்பிரிக்காவுக்கு கொஞ்சம் பறவைகள் பெரும்பாலும் குளிர்காலத்தில் வலசை போகின்றன. அதேசமயம் பல்வேறு தீவுகளில் வாழும் பறவைகள் வலசை போவதில்லை. இதன் பொது ஆங்கிலப் பெயரானது கென்ட் கவுண்டியில் இருந்து உருவானது. இது ஒரு காலத்தில் அங்கு கண்டுபிடிக்கப்பட்டது. ஆனால் இது 1979 முதல் பிரிட்டனில் இனப்பெருக்கம் செய்யவில்லை.
# சின்ன உப்புக்கொத்தி

## இனப்பெருக்கம்

சின்ன உப்புக்கொத்திகள் தரையில் கூடு கட்டும் பறவைகளாகும். இவை பெரும்பாலும் அடர்த்தியான தாவரங்களோ, மனித நமாட்டமோ அற்ற, ஈரப்பதமான திறந்தவெளி பகுதிகளில் கூடு கட்ட விரும்புகின்றன. இவை தங்கள் கூடுகளை தரையில் குழிவான இடத்தில் கூழாங்கற்கள், புற்கள், இலைகள் போன்ற பல பொருட்களைப் பயன்படுத்திக் கட்டுகின்றன. சாதாரணமாக இவை கூட்டில் மூன்றி அல்லது நான்கு முட்டைகளை இடுகின்றன. முட்டையானது பசுமை கலந்த மணற் பழுப்பு நிறத்தில் இருக்கும். கரும்பழுப்பு கறைகளும் மெல்லிய கோடுகளும் முட்டைகளில் காணப்படும். ஆணும் பெண்ணும் என இருபாலினத்தவையும் 20-25 நாட்கள் அடைகாக்கும். பெரும்பாலும் பகலில் பெண் பறவையும், இரவில் ஆண் பறவையும் அடைகாக்கும்.
# சின்ன உப்புக்கொத்தி

## உணவு

பெரும்பாலான உப்புக்கொத்திகளைப் போலவே, சின்ன உப்புக் கொத்திகள் பெரும்பாலும் பூச்சியுண்ணி ஆகும். சுற்றுச்சூழலைப் பொறுத்து பெரிய அளவிலான கணுக்காலிகள் மற்றும் முதுகெலும்பிலிகளை உணவாக கொள்கின்றன.
# குரு-சிஷ்யப் பாரம்பரியம்

சுற்றிலும் சீடர்கள்]]  
ஆதி சங்கரருடன் சீடர்களான பத்மபாதர், சுரேஷ்வரர், அஸ்தாமலகர் மற்றும் தோடகர்]]  
வழங்கும் சீடன்]]  
**குரு-சிஷ்யப் பாரம்பரியம்**, அல்லது **குரு-சிஷ்யப் பரம்பரை** இந்து சமயம், சமணம், பௌத்தம் மற்றும் சீக்கியம் மற்றும் திபெத்திய பௌத்தம் போன்ற இந்திய மெய்யியல் சமயங்களில் ஆசிரியர்கள் மற்றும் அவர்தம் சீடர்களின் வரிசையை குறிக்கிறது. ஒவ்வொரு குரு-சீடப்பரம்பரையும் ஒரு குறிப்பிட்ட சம்பிரதாயத்திற்கு சொந்தமானது. மேலும் அவர்தம் மெய்யியலை கற்பிப்பதற்கான அதன் சொந்த குருகுலங்கள் கொண்டிருக்கும். அவைகளை ஆசிரமம், ஆகாரா, கோம்பா, மடம் அல்லது விகாரைகளாக இருக்கலாம். ஒரு குரு அல்லது லாமாவை பின்தொடரும் சீடர் அல்லது *சேலா* (பின்தொடர்பவர்) அல்லது சிரமணர் (ஞானத்தை தேடுபவர்) மூலம் ஆன்மீக போதனைகள் கடத்தப்படும். சீடனுக்கு முறையான குருகுலங்களில் குருவால் சீடனுக்கு முறையான தீட்சை வழங்கப்பட்டப் பின்னர் போதனைகள் ஆகமம், ஆன்மீகம், வேதம் மற்றும் கலைகள் எதுவாக இருந்தாலும், குருவிற்கும் சீடருக்கும் இடையே வளரும் உறவின் மூலம் வழங்கப்படுகிறது.  
குருவின் உண்மையான தன்மை மற்றும் குருவிடம் சீடனின் மரியாதை, அர்ப்பணிப்பு, பக்தி மற்றும் கீழ்ப்படிதல் ஆகியவற்றின் அடிப்படையிலான இந்த உறவு நுட்பமான அல்லது மேம்பட்ட அறிவை வெளிப்படுத்த சிறந்த வழியாகும் என்று கருதப்படுகிறது. சீடன் இறுதியில் குருவை உள்ளடக்கிய அறிவில் தேர்ச்சி பெறுகிறார்.
# குரு-சிஷ்யப் பாரம்பரியம்

## சொற்பிறப்பியல்

குரு-சிஷ்யப் பரம்பரை எனில் என்றால் "குருவிலிருந்து சீடனாக மாறுதல்". பரம்பரை என்பது ஒரு தடையற்ற வரிசை அல்லது தொடர், ஒழுங்கு, வாரிசு, தொடர்ச்சி, பாரம்பரியம் என்று பொருள்படும். பாரம்பரிய குடியுரிமைக் கல்வியில், சீடன் தனது குருவிடம் குடும்ப உறுப்பினராக இருந்து கல்வியைப் பெறுகிறார்.
# குரு-சிஷ்யப் பாரம்பரியம்

## வரலாறு

குருவாக இருந்து எமதர்மராசன் பிரம்ம வித்தையை உபதேசித்தல்]]
உபநிடதங்களின் ஆரம்பகால வாய்வழி கல்வி மரபுகளில், குரு-சிஷ்ய உறவு இந்து சமயத்தின் அடிப்படை அங்கமாக பரிணமித்தது. சமசுகிருத சொல்லான உபநிஷத் என்ற சொல்லை உப-நி-ஷத் என்று பிரிக்கலாம். "உப" (அருகில்), "நி" (கீழே) மற்றும் "ஷத்" (அமர்தல்) என்று பொருள். அதாவது குருவிற்கு கீழே அமர்ந்து கல்வி பெறுதல் என்ற ஒரு பொருள் உள்ளது.
மகாபாரதத்தில் கிருஷ்ணருக்கும் அர்ஜுனனுக்கும், இராமாயணத்தில் இராமனுக்கும் அனுமனுக்கும் இடையிலான உறவுகள் குரு-சீடனுக்கு எடுத்துக்காட்டாகும். உபநிடதங்களில் குருமார்கள் மற்றும் சீடர்கள் குறித்த குறிப்புகள் பல இடங்களில் சுட்டுக்காட்டப்படுகிறது. கடோபநிடதத்தில் நசிகேதன் என்ற சீடனுக்கு எமதர்மராசன் குருவாக பிரம்ம வித்தையை கற்றுக்கொடுத்த குறிப்புகள் உள்ளது.
# குரு-சிஷ்யப் பாரம்பரியம்

## அமைப்புகள்

பாரம்பரியமாக பண்டைய இந்தியக் குருகுலங்களில், குருமார்கள் மற்றும் சீடர்களின் வரிசைக்கு பயன்படுத்தப்படும் சொல் குரு-சீடப் பரம்பரை என்பதாகும். குரு-சீடப்பரம்பரை அமைப்பில், அறிவு (எந்தத் துறையிலும்) அடுத்தடுத்த தலைமுறைகளுக்கு கடத்தப்படுவதாக நம்பப்படுகிறது. குரு-சீட பரம்பரைக்கு சமஸ்கிருத மொழியில் "ஒரு தடையற்ற தொடர் அல்லது வரிசை" என்று பொருள். சில சமயங்களில் "வேத அறிவைக் கடத்துவது" என வரையறுக்கப்படுகிறது. வேதக் கல்வி எப்போதும் ஆசார்யர்களிடம் ஒப்படைக்கப்பட்டதாக நம்பப்படுகிறது. குரு-சீடப் பரம்பரை பெரும்பாலும் சம்பிரதாயம் அல்லது தத்துவப் பள்ளி என்று அழைக்கப்படுகிறது. பிரம்ம சூத்திரத்திற்கு விளக்கம் அளித்த ஆதி சங்கரர், இராமானுஜர் மற்றும் மத்வரைப் பின்பற்றி அத்வைதம், விசிட்டாத்துவைதம் மற்றும் துவைதம் போன்ற தத்துவப் பள்ளிகளை அடிப்படையாகக் கொண்டு குரு-சீடப் பரம்பரை தோன்றியது. மேலும் வைணவத்தில் குருவைப் பின்பற்றி பல சம்பிரதாயங்கள் தோன்றியது. சில குருமார்கள் தங்களின் தத்துவத்தை நிலை நிறுத்த, பரப்ப சீடர் பரம்பரையை உருவாக்கினர்.  
*ஆகாரா* என்பது துறவிகள் தங்கும் மடாலயம் மற்றும் தற்காப்பு கலை பயிற்சி மேற்கொள்ளப்படும் இடமாகும். எடுத்துக்காட்டாக தசனாமி சம்பிரதாயத்தில், துறவிகள் திரிசூலத்தை தற்காப்பு ஆயுதமாக கொண்டுள்ளனர்.
# குரு-சிஷ்யப் பாரம்பரியம்

## குரு-சிஷ்ய உறவின் பொதுவான பண்புகள்

இந்திய சமயங்களில் பரந்த அளவிலான, குரு-சீடன் உறவை பல மாறுபட்ட வடிவங்களில் காணலாம். இந்த உறவில் சில பொதுவான கூறுகள் அடங்கும்:
# குரு-சிஷ்யப் பாரம்பரியம்

## குரு-சிஷ்ய உறவின் பொதுவான பண்புகள்

### குரு-சீடர் உறவை நிறுவுதல்

- தீட்சை (முறையான துவக்கம்):குரு வழங்கும் தீட்சையின் மூலம் சீடனுக்கு குருகுலத்தில் முறையான அங்கீகாரம் வழங்கப்படுகிறது. மேலும் புதிய சீடனின் ஆன்மீக நல்வாழ்வு மற்றும் முன்னேற்றத்திற்கான பொறுப்பையும் ஏற்றுக்கொள்கிறார்.
- சீட்சை (அறிவு பரிமாற்றம்): குரு சீடனுக்கு ஆழ்ந்த ஞானம் மற்றும் தியான நுட்பங்களை வெளிப்படுத்துகிறார்.
- குரு தட்சணை: குருவிடம் கல்வி பயின்ற பின்னர் சீடன் குருவிற்கு வழங்கும் தட்சணை ஆகும். பெரும்பாலும் குருதட்சணை பொருளாக இருக்கலாம். ஏகலைவன் மானசீக குரு துரோணருக்கு குருதட்சணையாக கட்டை விரலை வெட்டிக் கொடுத்தான் என மகாபாரதம்]] கூறுகிறது.  
சுவாமி தயானந்த சரசுவதியின் சீடப்பரம்பரையில் வந்த சுவாமி பரமார்த்தனந்தர், சுவாமி குருபரானந்தர், சுவாமி ஓம்காரநந்தர் ஆகியவர்களை ஒரு குரு-சீடப்பரம்பரையினர் என்பர்.
# அமி கியா

**அமி கியா சா** (*Ami Ghia Shah*) இந்திய நாட்டின் குசராத் மாநிலத்தைச் சேர்ந்த முன்னாள் இறகுப்பந்தாட்ட வீராங்கனையாவார். 1956 ஆம் ஆண்டு திசம்பர் மாதம் 8 ஆம் தேதியன்று இவர் பிறந்தார். ஏழு முறை தேசிய ஒற்றையர் போட்டி வெற்றியாளர், பன்னிரண்டு முறை இரட்டையர் போட்டி வெற்றியாளர் மற்றும் நான்கு முறை கலப்பு இரட்டையர் போட்டி வெற்றியாளர் என்ற சிறப்புகளை இவர் பெற்றுள்ளார். 1976 ஆம் ஆண்டு அமி கியாவிற்கு அருச்சுனா விருது வழங்கப்பட்டது.
# புரோமின் நைட்ரேட்டு

**புரோமின் நைட்ரேட்டு** (*Bromine nitrate*) BrNO<sub>3</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். புரோமின் மோனோ நைட்ரேட்டு என்ற பெயராலும் இதை அழைக்கலாம். புரோமினும் நைட்ரிக் அமிலமும் சேர்ந்து உருவாகும் இச்சேர்மம் மஞ்சள் நிறத்தில் நீர்மமாக உருவாகிறது. புரோமின் நைட்ரேட்டு 0° செல்சியசு வெப்பநிலைக்கும் அதிகமான வெப்பநிலையில் சிதைவடைகிறது.
# புரோமின் நைட்ரேட்டு

## தயாரிப்பு

1. வெள்ளி நைட்ரேட்டு சேர்மத்துடன் புரோமினின் ஆல்ககால் கரைசலை சேற்த்து வினைபுரியச் செய்தால் புரோமின் நைட்ரேட்டு கிடைக்கிறது. :  
:  
2. புரோமின் ஒற்றைக்குளோரைடு சேர்மத்துடன் குளோரின் நைட்ரேட்டு சேர்மத்தை தாழ் வெப்பநிலையில் வினைபுரியச் செய்து புரோமின் நைட்ரேட்டைத் தயாரிக்கலாம்:  
:
# புரோமின் நைட்ரேட்டு

## இயற்பியல் பண்புகள்

புரோமின் மோனோ நைட்ரேட்டு நிலையற்ற மஞ்சள் நீர்மமாக உருவாகிறது. இது 0 °செல்சியசு வெப்பநிலைக்கும் அதிகமான வெப்பநிலையில் சிதைகிறது.  
BrONO<sub>2</sub> கட்டமைப்பில் புரோமின் நைட்ரேட்டு காணப்படுகிறது.  
முக்குளோரோபுளோரோமெத்தேன், கார்பன் டெட்ராகுளோரைடு ஆகிய கரைப்பான்களில் புரோமின் மோனோ நைட்ரேட்டு நன்றாகக் கரையும்.
# புரோமின் நைட்ரேட்டு

## பயன்கள்

கந்தக அமிலத்துடன் வினைபுரிவதால் புரோமின் நைட்ரேட்டு அடிவளிமண்டல வேதியியலில் முக்கியப் பங்கு வகிக்கிறது:
# அரசு வானியல் கழகப் பொற்பதக்கம்

**அரசு வானியல் கழகத்தின் பொற்பதக்கம்** *(Gold Medal of the Royal Astronomical Society)*என்பது அரசு வானியல் கழகம் (RAS) வழங்கும் மிக உயர்ந்த விருதாகும். அரசு வானியல் கழக மன்றத்துக்கு " எந்த அடிப்படையில் விருது வழங்கப்படுகிறது என்பது குறித்து முழுமையான சுதந்திரம் உள்ளது , மேலும் அது எந்த காரணத்திற்காகவும் வழங்கப்படலாம். கடந்த கால விருதுகள் " வானியல் ,புவி இயற்பியல் துறைகளில் சிறந்த தனிப்பட்ட ஆராய்ச்சிகளுக்காகவும் , வானியல், புவியியல் துறைகளில் பொதுவான பங்களிப்புகளுக்காகவும் " வழங்கப்பட்டுள்ளன , அவை கல்விக்காகவோ அறிவியல் நிர்வாகத்துக்காகவோ ஆராய்ச்சி திட்டங்களில் தலைமைவகிப்புக்காகவோ வழங்கப்படலாம். வாழ்நாள் முழுவதும் மேற்கொண்ட ஆராய்ச்சிக்காகவும் இயல்பிகந்த வாழ்நாள் சாதனையை ஏற்பதற்காகவும் , குறிப்பிட்ட ஆராய்ச்சிகளுக்காகவும் வழங்கப்பட்டுள்ளது.  
தொடக்க ஆண்டுகளில் , ஆண்டுக்கு ஒன்றுக்கும் மேற்பட்ட பதக்கங்கள் வழங்கப்பட்டன , ஆனால் 1833 வாக்கில் ஆண்டுக்கு ஒரு பதக்கம் மட்டுமே வழங்கப்பட்டது. 1846 ஆம் ஆண்டில் நெப்டியூன் கண்டுபிடிக்கப்பட்டபோது இது ஒரு சிக்கலை ஏற்படுத்தியது , ஏனெனில் ஜான் கோச் ஆடம்சு<nowiki/>க்கும் அர்பெய்ன் லீ வெரியருக்கும் கூட்டாக ஒரு விருது வழங்கப்பட வேண்டும் என்று பலர் நினைத்தனர்மெனவே ஒரு விவாத்ம் எழுந்தது. 1847 இல் எந்த விருதும் வழங்கப்படவில்லை. 1848 ஆம் ஆண்டில் ஆடம்சு, லீ வெரியர் உட்பட பல்வேறு நபர்களுக்கு 12 " சோதனை காலனித்துவ " விருதுகளை வழங்குவதன் மூலம் இந்த விவாதம் தீர்க்கப்பட்டது , மேலும் 1849 ஆம் ஆண்டில் ஆண்டுக்கு ஒரு வரம்புடன் விருதுகள் மீண்டும் தொடங்கப்பட்டன. ஆடம்ஸ் மற்றும் லீ வெரியர் முறையே 1866 , 1868 வரை பொற்பதக்கங்களைப் பெறவில்லை. அப்போதைய அரசு வானியல் கழகத்தின் தலைவரான ஆடம்சு லீ வெரியருக்கு பதக்கத்தை வழங்கினார்.  
தொடக்கத்தில் சில ஆண்டுகளில் , அரசு வானியல் கழகம் சில நேரங்களில் பொருத்தமான பரிந்துரைகள் இல்லை என்று முடிவு செய்தது , எனவே பொற்பதக்கத்தை வழங்கவில்லை. எனவே விருது இல்லாத 17 ஆண்டுகள் உள்ளன - மிக அண்மியது 1942 ( இரண்டாம் உலகப் போரின் இடையூறு காரணமாக வழங்கப்படவில்லை). 1867 மற்றும் 1886 ஆகிய இரண்டிலும் இரண்டு பதக்கங்கள் வழங்கப்பட்டாலும் ஆண்டுக்கு ஒரு பதக்கம் வழக்கமான நடைமுறையாக இருந்தது. 1964 ஆம் ஆண்டில் ஆராய்ச்சி துறைகளில் சமநிலையை உறுதி செய்வதற்காக இந்த விருது ஆண்டுக்கு இரண்டு பதக்கங்களாக விரிவுபடுத்தப்பட்டது - வானியலில் ஒன்று (வானியற்பியல் உட்பட) அண்டவியல், புவி இயற்பியலில் ஒன்று (கோள் அறிவியல் உட்பட) ( தற்போது கண்டத் தட்டு நகர்வியல் உட்பட).
|-
|2001
|எர்மன் போண்டி
|Henry Rishbeth
|-
|2010
|Douglas Gough
|John Woodhouse
|-
|2011
|Richard Ellis
|Eberhard Grün
|-
|2012
|Andy Fabian
|John Brown
|-
|2013
|Roger Blandford
|Chris Chapman
|-
|2014
|Carlos Frenk
|John Zarnecki
|-
|2015
|மிசல் மயோர்
|Mike Lockwood
|-
|2016
|John D. Barrow
|Philip England
|-
|2017
|Nick Kaiser
|Michele Dougherty
|-
|2018
|James Hough
|Robert White
|-
|2019
|Robert Kennicutt
|மார்கரெட் கிவல்சன்
|-
|2020
|சாந்திரா மூர் பேபர்
|யுவான்னே எல்சுவர்த்
|-
|2021
|ஜோசெலின் பெல் பர்னல்
|Thorne Lay
|-
|2022
|George Efstathiou
|Richard B. Horne
|-
|2023
|John A. Peacock
|Timothy N. Palmer
|}
# ஆல்பெர்ட் பதக்கம்

**ஆல்பெர்ட் பதக்கம்** (*Albert Medal (Royal Society of Arts*) 18 ஆண்டுகளாக கழகத்தின் தலைவராக இருந்த இளவரசர் ஆல்பர்ட் நினைவாக 1864 ஆம் ஆண்டில் அரசு கலைக் கழகம் **ஆல்பெர்ட் பதக்கத்தை ** நிறுவியது. இது முதன்முதலில் 1864 ஆம் ஆண்டில் " கலையஆக்கம் வணிகத்தை மேம்படுத்துவதில் தனித் தகுதிக்காக " வழங்கப்பட்டது. இந்த பதக்கத்தை வழங்குவதில் , சமூகத்தின் பரந்த நிகழ்ச்சி நிரலுடன் நெருக்கமாக இணைக்கப்பட்டுள்ள பகுதிகளில் , முன்னேற்றத்தை வழிநடத்தும், சமகால சமூகத்திற்குள் நேர்முக மாற்றத்தை உருவாக்கும் தனிநபர் அமைப்புகள், குழுக்களை கழகம் இப்போது மதித்து ஏற்கிறது.  
ஆல்பெர்ட் பதக்கம் வழி , உலகின் சில சிக்கலான பிரச்சினைகளைச் சமாளிக்க உழைப்பவர்களின் படைப்பாற்றல், புதுமைகளை கழகம் மதித்து ஏற்கிறது. ஒவ்வொரு ஆண்டும் அரசு கலைக் கழகம் , கழகத்தின் திட்டத்துடன் தொடர்புடைய பிரச்சினைகள், பாடங்களை பரிந்துரைக்க கழகத்தின் ஆய்வுநல்கை கேட்டு பிரச்சினைகளை அடையாளம் காட்டுகிறது. இந்த முன்மொழிவுகள் மதிப்பாய்வு செய்யப்பட்டு , அறங்காவலர்களுக்கும் மன்றத்துக்கும் பரிந்துரைகள் செய்யப்படுகின்றன , அவர்களே தகுதியான பெறுநர்களை பரிந்துரைக்கவும் கேட்கப்படும் ஆய்வுநல்கையைத் தேர்ந்தெடுப்பதற்கும் பொறுப்பானவர்கள்.
# எமிலியோ சாந்தோசு கோர்செரோ

**எமிலியோ சாந்தோசு கோர்செரோ** (Emilio Santos Corchero) (பிறப்புஃ அக்டோபர் 7,1935) (சான் விசெண்டே டி அல்காண்டரா, எக்ஸ்ட்ரீமாடுரா ஸ்பெயின்) கோசுட்டா ரிகா பல்கலைக்கழகங்களில் கோட்பாட்டு இயற்பியலாளர் (கோட்பாட்டுப் பேராசிரியராக) உள்ளார். 1998 ஆம் ஆண்டில் எசுப்பானிய இயற்பியல் கழகத்தின் பதக்கத்தை பெற்றார்.  
அவரது அறிவியல் பணி ( அறிவியல் இதழ்களில் 100 கட்டுரைகள்) முக்கியமாக குவைய இயக்கவியலின் உயர்வாய்ப்பியல்பு விளக்கத்தை உருவாக்க முனைந்தது, இது கண்டிப்பான காரணத்தை பேணுகிறது (அதாவது " கடவுள் பகடை விளையாடுவதில்லை " என்ற ஆல்பர்ட் ஐன்ஸ்டீனின் கருத்தை ஆதரிக்கிறது). அந்த விளக்கத்தில், அளவீடுகளில் முடிவுகளின் விரவலுக்கு, காரணமின்மை (பல குவைய இயற்பியலாளர்கள் நம்புவது போல) காரணத்தைக் காட்டிலும், தொடர்புடைய அனைத்து காரணிகளின் கட்டுப்பாடின்மை காரணமாகும். சுருக்கத்திற்கு, அறிவியலின் அடித்தளங்கள், 20, 357-386 (2015) ஐப் பார்க்கவும், இதற்கான ஒரு பயன்பாடு என்பது குவாண்டம் ஒளியியலில் விக்னர் உருவகத்தைப் பயன்படுத்திய " அளவுரு வழி மாற்றுதல் " செய்முறைகளின் ஆய்வு ஆகும்; காண்க,ஐரோப்பிய இயற்பியல் இதழ் D 13, 109-119 (2001) (A. Casado, TW Marshall மற்றும் R. Risco-Delgado ஆகியோருடன் இணைந்து எழுதிய கட்டுரையையும் அதில் உள்ள மேற்கோள்களையும் சேர்த்து). பெல் சமனின்மைகள், அவற்றின் ஆய்வகச் செய்முறைகள் நம்பகமானதாக இருக்க வேண்டிய தேவைகள் ஆகியவை தொடர்புடைய ஆர்வமுள்ள கருதலாகும். காண்க,. இயற்பியல் கடிதங்கள் 98A, 5-9 (1983) ( F. Selleri மற்றும் TW மார்ஷல் உடன் இணைந்து), இயற்பியல் கடிதங்கள் 115A, 363-365 (1986), இயற்பியல் ஆய்வு A 46, 3646-3656 (1992 இன் பன்னாட்டு இதழ் ) இயற்பியல் 42, 2545-2555 (2003). குவைய வெற்றிடம் உண்மையான புலங்களைக் கொண்டுள்ளது என்ற கருதலின் அடிப்படையில் உயர்வாய்ப்பியல்பு விளக்கம் உள்ளது. வெற்றிடப் புலங்களின் அலைவுகள் அண்டவியலில் அண்மையில் கண்டுபிடிக்கப்பட்ட " இருண்ட ஆற்றலை " விளக்கவும்கூடும்; காண்க, வானியற்பியல் மற்றும் விண்வெளி அறிவியல், 332, 423-435 (2011). பொதுவான சார்பியலின் சில மாற்றங்கள் (குவையவழி உருவானதாகவும் இருக்கலாம்) வழுவுநிலைகளுக்கு (" கருந்துளைகள் ") குலைவதைத் தடுக்குமா என்பதைப் பார்ப்பதற்காக , சார்பியல் விண்மீன்களைப் பற்றிய ஆய்வு மற்றொரு கருதலாக உள்ளது; காண்க, வானியற்பியல் மற்றும் விண்வெளி அறிவியல் 341, 411-416 (2012)  
2022 இல் சாந்தோசு *குவைய இயக்கவியலின்* இயல்புநிலை விளக்கம் எனும் புத்தகத்தை வெளியிட்டார். அவரது அறிவியல் வாழ்க்கையை சுருக்கமாகக் கூறி , குவைய நிகழ்வுகளில் உள்ளூர் இயல்புவாதத்தின் வெளிப்படையான மீறல்களை முன்மொழிந்து சில வெற்றிட புலங்களை உண்மையான உறுப்புகளாகக் கருதுவதன் வழி ஒரு நடப்பியலான விளக்கத்தைத் த்ந்தார் .
# கென்னடி சிபிசோவ்

**கென்னடி சிபிசோவ்** (Gennady Chibisov , உருசியம். генннадий чибисов) செப்டம்பர் 23,1946 - ஆகஸ்ட் 7,2008) ஒரு சோவியத் / உருசிய அண்டவியலாளர் ஆவார். 1972 ஆம் ஆண்டில் மாஸ்கோ இயற்பியல் மற்றும் தொழில்நுட்ப நிறுவனத்தில் இருந்து " அண்டவியலில் என்ட்ரோபி குழப்பங்கள் " என்ற தலைப்பில் முனைவர் பட்டம் பெற்றார். அவர் தனது 1981 ஆம் ஆண்டு கட்டுரைக்காக மிகவும் பிரபலமானவர். உப்புதல் அண்டவியலில் அடர்த்தி அலைவுளின் தோற்றத்தைக் கருதிய பல கணக்கீடுகளில் இது தொடக்கநிலையினதாகும் , இது விரிவடைந்து வரும் புடவியின் தோற்றம் மற்றும் அதற்குள் உள்ள கட்டமைப்பிற்கான மிகவும் பொதுவான கருதுகோள் ஆகும்.
முகனோவ் - சிபிசோவ் கட்டுரை 2013 ஆம் ஆண்டு அண்டவியல் துறையில் குரூபர் பரிசால் மதிக்கப்பட்ட பணியின் ஒரு பகுதியாகும்.
# இராபர்ட் பிராண்டன்பெர்கர்

**இராபர்ட் எச். பிராண்டன்பெர்கர்** (*Robert Brandenberger*) (பிறப்பு 1956 பெர்னாவில்) ஒரு சுவிஸ் - கனடிய கோட்பாட்டு அண்டவியலாளரும் கனடாவின் மாண்ட்ரீல் கியூபெக்கில் உள்ள மெக்கில் பல்கலைக்கழகத்தின் இயற்பியல் பேராசிரியரும் ஆவார்.
# இராபர்ட் பிராண்டன்பெர்கர்

## வாழ்க்கை

பிராண்டன்பெர்கர் சுவிட்சர்லாந்தில் உள்ள ஈடிஎச் சூரிச்சில் தனது இளங்கலை பட்டப்படிப்பை முடித்தார் , மேலும் ஹார்வர்ட் பல்கலைக்கழகத்தில் முனைவர் பட்டம் பெற்றார். கேம்பிரிட்ஜ் பல்கலைக்கழகத்தின் டிஏஎம்டிபி - யில் ஸ்டீபன் ஹாக்கிங்கின் கீழ் முதுகலை பட்டதாரி மாணவராக இருந்தார். கலிபோர்னியா பல்கலைக்கழகத்தின் சாண்டா பார்பராவில் உள்ள கோட்பாட்டு இயற்பியல் நிறுவனத்தில் முதுகலை பட்டப் படிப்பையும் செய்தார். பேராசிரியர் பிராண்டன்பெர்கர் 1987 இல் பிரவுன் பல்கலைக்கழகத்தின் பீடத்தில் சேர்ந்தார் , பின்னர் 2004 இல் அவர் மெக்கில் பல்கலைக்கழகத்தில் சேர்ந்தார். கோட்பாட்டு இயற்பியலுக்கான தகைமை நிறுவனத்தின் இணை உறுப்பினராகவும் உள்ளார். ராபர்ட் பிராண்டன்பெர்கர் தனது இணை ஊழியரான கம்ருன் வஃபாவுடன் இணைந்து சர வளிம அண்டவியல் கோட்பாட்டை உருவாக்கினார். இந்தக் கோட்பாடு உப்புதல் அண்டவியலுக்கு மாற்றாகும்.
# இராபர்ட் பிராண்டன்பெர்கர்

## தகைமைகளும் , விருதுகளும்

1988 ஆம் ஆண்டில் ஆல்பிரட் பி. ஸ்லோன் ரிசர்ச் பெல்லோஷிப் , 1988 ஆம் ஆண்டில் எரிசக்தித் துறையின் சிறந்த ஜூனியர் ரிசர்ச்சர் விருது , 2009 ஆம் ஆண்டில் கில்லம் ரிசர்ச் பெலோஷிப் மற்றும் 2011 ஆம் ஆண்டில் கோட்பாட்டு மற்றும் கணித இயற்பியலில் சிஏபி - சிஆர்எம் பரிசு உள்ளிட்ட பல விருதுகளை வென்றுள்ளார்.  
2001 ஆம் ஆண்டில் அமெரிக்க இயற்பியல் கழகத்தின் உறுப்பினராகத் தேர்ந்தெடுக்கப்பட்டார்.
# இந்திய புவி காந்தவியல் நிறுவனம்

**இந்தியப் புவி காந்தவியல் நிறுவனம்** (*Indian Institute of Geomagnetism*) என்பது இந்திய அரசின் அறிவியல் மற்றும் தொழில்நுட்பத் துறையால் நிறுவப்பட்ட ஒரு தன்னாட்சி ஆராய்ச்சி நிறுவனமாகும். இந்த நிறுவனம் புவி காந்தவியலுடன் புவி இயற்பியல், வளிமண்டல இயற்பியல் மற்றும் விண்வெளி இயற்பியல் மற்றும் அயனிமம் இயற்பியல் ஆகியவற்றில் அடிப்படை மற்றும் பயன்பாட்டு ஆராய்ச்சியில் ஈடுபட்டுள்ளது. இந்த நிறுவனம் தற்போது 12 காந்த கண்காணிப்பு பகுதிகளுடன் இயக்குகிறது. இந்திய அண்டார்டிக் திட்டத்தில் தீவிரமாகப் பங்கேற்கிறது.
# இந்திய புவி காந்தவியல் நிறுவனம்

## வரலாறு

இந்த நிறுவனம் 1971-ல் கொலாபா ஆய்வகத்தின் வாரிசாக உருவாக்கப்பட்டது. அசல் கண்காணிப்பு நிலையம் 1826-ல் நிறுவப்பட்டது. அதன் முதல் இயக்குநராக பிஎன் பார்கவா 1971 இல் நியமிக்கப்பட்டார், மேலும் 1979 வரை இந்தப் பதவியிலிருந்தார்.
# இந்திய புவி காந்தவியல் நிறுவனம்

## ஆராய்ச்சி

- புவியின் வளிமண்டலம்
- திட பூமி
- வான் ஆய்வகம் மற்றும் தரவு பகுப்பாய்வு
- அந்தாட்டிக்கா  
இந்த நிறுவனம் சப்பானில் உள்ள கியோட்டோ பல்கலைக்கழகம், தென்னாப்பிரிக்காவில் உள்ள வெஸ்டர்ன் கேப் பல்கலைக்கழகம் மற்றும் தைவானில் உள்ள தேசிய அறிவியல் குழுமத்துடன் ஒருங்கிணைந்து செயல்படுகிறது. இது புவி காந்தவியல் எனும் உலக தரவு மையத்தை நிறுவியுள்ளது. இது அலைமருவி மற்றும் எண்ணிம புவி காந்த தரவுகளின் விரிவான தொகுப்புகளையும், அத்துடன் உலகளாவிய காந்த கண்காணிப்பு வலையமைப்பிலிருந்து வழங்கப்பட்ட புவி காந்த செயல்பாட்டின் குறியீடுகளையும் பராமரிக்கிறது.
# இந்திய புவி காந்தவியல் நிறுவனம்

## மையங்கள் மற்றும் ஆய்வகங்கள்

### மண்டல ஆய்வகங்கள்

- பூமத்திய ரேகை புவி இயற்பியல் ஆய்வுக்கூடம், திருநெல்வேலி
- கே. எஸ். கிருஷ்ணன் புவி காந்த ஆராய்ச்சி ஆய்வகம், அலகாபாத்
- வடகிழக்கு புவி இயற்பியல் ஆராய்ச்சி ஆய்வகம், சில்லாங்
# இந்திய புவி காந்தவியல் நிறுவனம்

## மையங்கள் மற்றும் ஆய்வகங்கள்

### காந்த ஆய்வகங்கள்

- அலிபாக்
- அலகாபாத்
- குல்மார்க்
- ஜெய்ப்பூர்
- நாக்பூர்
- பாண்டிச்சேரி
- போர்ட் பிளேயர்
- ராஜ்கோட்
- ஷில்லாங்
- சில்சார்
- திருநெல்வேலி
- விசாகப்பட்டினம்
# இந்திய புவி காந்தவியல் நிறுவனம்

## வசதிகள்

<big>இந்திய புவி காந்தவியல்</big> நிறுவனம் பாயக்கண்டறி காந்தஅளவியினை உருவாக்கியுள்ளது.
# இந்திய புவி காந்தவியல் நிறுவனம்

## முனைவர் திட்டம்

இந்தியப் புவி காந்தவியல் நிறுவனம் புவி காந்தவியல் மற்றும் திட பூமி, மேல் வளிமண்டலம் மற்றும் கண்காணிப்பு தரவு பகுப்பாய்வு தொடர்பான ஆய்வுகள் தொடர்பாக முனைவர் பட்டப்படிப்பை வழங்குகிறது. தேர்ந்தெடுக்கப்பட்ட ஆய்வு மாணவர்கள் இதன் தலைமையகம் மற்றும்/அல்லது பிராந்திய மையங்களில் (திருநெல்வேலி, அலகாபாத் மற்றும் சில்லாங்) ஆராய்ச்சிப் பணிகளை மேற்கொள்ளலாம். இந்தியன் புவி காந்தவியல் நிறுவனம் முனைவர் பட்டத்திற்கு வழிவகுக்கும் ஆராய்ச்சிக்கு அங்கீகரிக்கப்பட்ட மையமாகும். குறிப்பிட்ட பாடங்களில் பின்வரும் பல்கலைக்கழகங்கள் மூலம் பட்டம் வழங்கப்படுகிறது.</big>
மும்பை பல்கலைக்கழகம் (இயற்பியல்), சிவாஜி பல்கலைக்கழகம், கோலாப்பூர் (இயற்பியல்), வடக்கு மகாராட்டிரா பல்கலைக்கழகம், ஜல்கான் (இயற்பியல், பயன்பாட்டுப் புவியியல், சுற்றுச்சூழல் அறிவியல்), எசு. ஆர். டி. எம். பல்கலைக்கழகம், நாந்தேட் (புவி இயற்பியல், சுற்றுச்சூழல் அறிவியல்), ஆந்திரப் பல்கலைக்கழகம், விசாகப்பட்டணம் (இயற்பியல்), மனோன்மணியம் சுந்தரனார் பல்கலைக்கழகம் (புவி இயற்பியல்) திருநெல்வேலி.  
முனைவர் பட்ட மேலாய்வு: நானாபோய் மூசு ஆராய்ச்சி உதவித் தொகை என்பது இந்தியப் புவி காந்தவியல் நிறுவனம், புவி காந்தவியல் மற்றும் அதன் தொடர்புடைய துறைகளில் அடிப்படை ஆராய்ச்சியில் ஈடுபட்டுள்ளவர்களுக்கு வழங்கப்படும் அறிவியல் மற்றும் தொழில்நுட்பத் துறையின் முதன்மையான ஆராய்ச்சி நிதியுதவியாகும். இந்த ஆராய்ச்சியினை மேற்கொள்வதற்காக இளம் மற்றும் அறிவியல் கட்டுரைகளை வெளியிட்டுள்ள திறமையானவர்களை இந்த நிறுவனம் இதன் மூலம் ஈர்க்க முடிந்தது. இந்த நிறுவனத்தில் பல்வேறு அறிவியல் துறைகளில் அறிவியல் திறமைகளை மேலும் செழுமைப்படுத்தவும் உருவாக்கவும் இந்த நிதியுதவி அறிமுகப்படுத்தப்பட்டுள்ளது.
# நீலம் தேவி

**நிலாம் தேவி** (*Nilam Devi*) அல்ல**து நீலம் தேவி** (பிறப்பு 1973), என்பவர் இந்திய அரசியல்வாதியும் பீகார் சட்டமன்றத்தில் மொகாமா சட்டமன்றத் தொகுதியைப் பிரதிநிதித்துவப்படுத்தும் ஓர் இந்திய அரசியல்வாதி ஆவார்.  
2022ஆம் ஆண்டு நடைபெற்ற பீகார் சட்டமன்ற இடைத்தேர்தலில் பீகார் சட்டமன்ற உறுப்பினராக இவர் தேர்ந்தெடுக்கப்பட்டார். இவரது கணவர் அனந்த் குமார் சிங் சட்டமன்ற உறுப்பினர் பதவி நீக்கம் செய்யப்பட்ட பிறகு நடைபெற்ற தேர்தலில் போட்டியிட்டு வெற்றி பெற்றார். இவர்இராச்டிரிய ஜனதா தளம் கட்சியினைச் சேர்ந்தவர்.  
நீலம் தேவி முன்னதாக 2019-ல் முங்கேர் மக்களவைத் தொகுதியில் தேசியக் கட்சியான இந்தியத் தேசிய காங்கிரசு கட்சியினைப் பிரதிநிதித்துவப்படுத்திப் போட்டியிட்டார்.
# நீலம் தேவி

## தனிப்பட்ட வாழ்க்கை

நீலம் தேவி அனந்த் குமார் சிங்கை மணந்தார்.
# சாம்பல் மரப் புறா

**சாம்பல் காட்டுப் புறா** (*Ashy wood pigeon*)(***கொலம்பா புல்கிரிகோலிசு***) என்பது கொலம்பிடே குடும்பத்தில் உள்ள ஒரு பறவை சிற்றினமாகும். இது தென்கிழக்கு ஆசியாவின் மிதவெப்ப காடுகளில் காணப்படுகிறது.
# சாம்பல் மரப் புறா

## பரவல்

பூட்டான், வட இந்தியா, தெற்கு திபெத், தெற்கு சீனா, வடக்கு லாவோஸ், வடக்கு முதல் மத்திய மியான்மர், வடக்கு தாய்லாந்து மற்றும் தைவான் ஆகிய இடங்களில் காணப்படும் சாம்பல் காட்டுப் புறா தென்கிழக்கு ஆசியா முழுவதும் பரந்த அளவில் காணப்படுகிறது. இதன் மொத்த எண்ணிக்கை தெரியவில்லை என்றாலும், தைவானில் 10,000 முதல் 100,000 இனப்பெருக்க இணைகள் உள்ளன என மதிப்பிடப்பட்டுள்ளது.
# சாம்பல் மரப் புறா

## இனப்பெருக்கம்

கூடுகளில் பொதுவாக ஒரு வெள்ளை முட்டை இருக்கும், இருப்பினும் இரட்டை முட்டைகள் இருப்பதும் பதிவு செய்யப்பட்டுள்ளன. இந்த புறா தோராயமாக 21-23 நாட்களுக்கு தன் முட்டைகளை அடைகாக்கும். குஞ்சு பொரித்த 28 நாட்களில் இளம் பறவைகள் கூட்டைவிட்டு வெளியேறும்.
# எட்வர்ட் நீளவால் பெரும் எலி

**எட்வர்ட் நீளவால் பெரும் எலி** (*Edwards's long-tailed giant rat*)(***லியோபோல்டாமிசு எட்வர்சி***) என்பது முரிடே குடும்பத்தில் உள்ள கொறிக்கும் சிற்றினமாகும். இது சீனா, இந்தியா, இந்தோனேசியா, லாவோஸ், மலேசியா, பர்மா, தாய்லாந்து, வியட்நாம் ஆகிய நாடுகளில் காணப்படுகிறது.
# எட்வர்ட் நீளவால் பெரும் எலி

## உணவு

எட்வர்ட் நீண்ட வால் பெரும் எலி இரவாடுதல் வகையினைச் சார்ந்தது. இரவு நேரங்களில் உணவு தேடும். இது முக்கியமாக நிலப்பரப்பில் உள்ள விதைகளைத் தேடுகிறது. இருப்பினும் உணவு தேவைக்காக மரங்களிலும் ஏறும்.
# எட்வர்ட் நீளவால் பெரும் எலி

## வாழிடம்

முதன்மை மற்றும் இரண்டாம் நிலை ஈரமான தாழ் நில பசுமைமாறா மற்றும் மலைக் காடுகளில் கடல் மட்டத்திலிருந்து 1400 மீட்டர் உயரம் வரை காணப்படும்.
# எட்வர்ட் நீளவால் பெரும் எலி

## கூடுகள்

எட்வர்ட் நீண்ட வால் பெரும் எலி, வலைகளுக்குள் இலைகளைக் கொண்டு கூடுகளை உருவாக்குகிறது. கூடுகள் பெரும்பாலும் தரையில் இருக்கும் அல்லது மரப் பொந்துகளில் அமைக்கும்.
# மெத்திலமோனியம் வெள்ளீய ஆலைடுகள்

**மெத்திலமோனியம் வெள்ளீய ஆலைடுகள்** (*Methylammonium tin halide*) என்பவை பெரோவ்சிகைட்டு கட்டமைப்புடன் கூடிய திண்மநிலை சேர்மங்களைக் குறிக்கும். CH<sub>3</sub>NH<sub>3</sub>SnX<sub>3</sub> என்பது இவற்றின் பொது மூலக்கூற்று வாய்ப்பாடாகும். இங்கு X = I, Br அல்லது Cl தனிமங்களாகும். ஒளிக்கற்றல் குறைக்கடத்தி பொருட்களாக முன்னணி பெரோவ்சிகைட்டுகளுக்கு ஈயம் இல்லாத மாற்றுகளை இவை உறுதியளிக்கின்றன. வெள்ளீய அடிப்படையிலான பெரோவ்சிகைட்டுகள் மின்சுற்றுகளில் சிறந்த இயக்கத்தைக் காட்டியுள்ளன. மெத்திலமோனியம் வெள்ளீய ஆலைடுகள் சூரிய மின்கல பயன்பாடுகளுக்கு மேலும் ஆராயப்படுவதற்கான வாய்ப்பையும் வழங்குகின்றன.  
வெள்ளீய ஆலைடு பெரோவ்சிகைட்டுகள், குறைக்கடத்திகளாகக் கருதப்பட்டாலும், கவனக்குறைவான மற்றும்/அல்லது தன்னிச்சையான சில செயல்பாடுகள் காரணமாக, Sn<sup>2+</sup> முதல் Sn<sup>4+</sup> வரை எளிதாக ஆக்சிசனேற்றம் செய்வதால், ஓர் உலோகம் போன்ற நடத்தையை அடிக்கடி வெளிப்படுத்துகிறது.
# இருகந்தகம் இருபுரோமைடு

**இருகந்தகம் இருபுரோமைடு** (Disulfur dibromide) S<sub>2</sub>Br<sub>2</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். மஞ்சள்-பழுப்பு நிறத்தில் திரவமாக இருகந்தக இருபுரோமைடு காணப்படுகிறது. காற்றில் இது புகையும். தனிமங்களின் நேரடி சேர்க்கையால் இருகந்தக இருபுரோமைடு தயாரிக்கப்பட்டு வெற்றிட காய்ச்சி வடித்தல் மூலம் சுத்திகரிக்கப்படுகிறது. தொடர்புடைய கந்தகச் சேர்மமான இருகந்தகம் இருகுளோரைடு போலல்லாமல், இச்சேர்மத்திற்கென்று குறிப்பிட்ட பயன்பாடு ஏதும் இல்லை.  
இருகந்தகம் இருகுளோரைடு (S<sub>2</sub>Cl<sub>2</sub>) போன்றே இதன் மூலக்கூறு அமைப்பும் Br−S−S−Br ஆகும். எலக்ட்ரான் விளிம்பு விளைவு அளவீடுகளின்படி, Bra−S−S மற்றும் S−S−Brb தளங்களுக்கு இடையிலான கோணம் 84° ஆகவும் Br−S−S கோணம் 107° ஆகவும் காணப்படுகிறது. S−S பிணைப்பு இடைவெளி 198.0 பைக்கோமீட்டர்களாகும். இந்த அளவு S<sub>2</sub>Cl<sub>2</sub> சேர்மத்தை விட சுமார் 5.0 பைக்கோமீட்டர் குறைவாகும்.
# செருமேனியம் இருபுரோமைடு

**செருமேனியம் இருபுரோமைடு** (*Germanium dibromide*) GeBr<sub>2</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். செருமேனியத்தின் புரோமைடு உப்பாக இது கருதப்படுகிறது.
# செருமேனியம் இருபுரோமைடு

## தயாரிப்பு

செருமேனியத்தின் டெட்ராபுரோமைடை செருமேனியம் அல்லது துத்தநாகம் தனிமத்துடன் சேர்த்து ஒடுக்க வினையின் மூலம் குறைத்து செருமேனியம் இருபுரோமைடு தயாரிக்கப்படுகிறது.  
:<chem>Ge + GeBr4 -> 2GeBr2</chem>
# செருமேனியம் இருபுரோமைடு

## பண்புகள்

செருமேனியம் இருபுரோமைடு என்பது மஞ்சள்-வெள்ளை நிறத்தில் காணப்படும் ஒரு திண்மப் பொருளாகும். எத்தனால் மற்றும் அசிட்டோனில் கரைகிறது. செருமேனியத்தின் டெட்ராபுரோமைடாகவும் செருமேனியமாகவும் இது விகிதாச்சாரமின்றி சிதைவடைகிறது. நீராற்பகுப்புக்கு உட்படுத்தப்பட்டால் செருமேனியம் ஈராக்சைடாக மாற்றமடைகிறது.  
P21/c (எண். 14) என்ற இடக்குழுவும், a = 11.68 Å, b = 9.12 Å, c = 7.02 Å, மற்றும் β = 101.9° என்ற அணிக்கோவை அளவுருக்களும் கொண்டு ஒற்றைச் சரிவச்சுப் படிகத்திட்டத்தில் செருமேனியம் இருபுரோமைடு படிகமாகிறது. ஈதர் கரைப்பானில் உள்ள வளையபெண்டா டையீனைல் சோடியம் அல்லது வளையபெண்டா டையீனைல் தாலியத்துடன் வினைபுரிந்து செருமேனோசீனை உருவாக்குகிறது.
# மெத்தில்முப்பீனைல்பாசுபோனியம் புரோமைடு

**மெத்தில்முப்பீனைல்பாசுபோனியம் புரோமைடு** (*Methyltriphenylphosphonium bromide*) C<sub>19</sub>H<sub>18</sub>BrP என்ற மூலக்கூற்று வாய்ப்பாட்டால் குறிக்கப்படும் ஒரு கரிம வேதியியல் வேதிச் சேர்மமாகும். பாசுபோனியம் நேர்மின் அயனியின் புரோமைடு உப்பு என இச்சேர்மம் கருதப்படுகிறது. முனைவுற்ற கரிம கரைப்பான்களில் கரையக்கூடிய இவ்வுப்பு வெள்ளை நிறத்தில் காணப்படுகிறது.
# மெத்தில்முப்பீனைல்பாசுபோனியம் புரோமைடு

## தயாரிப்பு

முப்பீனைல் பாசுபீனுடன் மெத்தில் புரோமைடைச் சேர்த்து சூடுபடுத்தினால் மெத்தில்முப்பீனைல்பாசுபோனியம் புரோமைடு உருவாகிறது.:  
:Ph<sub>3</sub>P + CH<sub>3</sub>Br → Ph<sub>3</sub>PCH<sub>3</sub>Br  
ஒரு பயனுள்ள முகவரான மெத்திலீன்முப்பீனைல்பாசுபோரேன் தயாரிப்பில் மெத்தில்முப்பீனைல்பாசுபோனியம் புரோமைடு முதன்மையான முன்னோடிச் சேர்மமாகப் பயன்படுகிறது. மெத்தில்பீனைல்பாசுபோனியத்துடன் ஒரு வலிமையான காரத்தை சேர்த்து வினைபுரியச் செய்தால் இந்த மாற்றம் நிகழ்கிறது.  
:Ph<sub>3</sub>PCH<sub>3</sub>Br + BuLi → Ph<sub>3</sub>PCH<sub>2</sub> + LiBr + BuH
# ஓசுமியம் டெட்ராபுரோமைடு

**ஓசுமியம் டெட்ராபுரோமைடு** (*Osmium tetrabromide*) OsBr<sub>4</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். கருப்பு நிறத்தில் திண்மமாக ஓசுமியம் டெட்ராபுரோமைடு காணப்படுகிறது. அழுத்தத்ஹின் கீழ் ஓசுமியம் நாற்குளோரைடுடன் புரோமினைச் சேர்த்து வினைபுரியச் செய்து ஓசுமியம் டெட்ராபுரோமைடு தயாரிக்கப்படுகிறது.
# ஓசுமியம் டெட்ராபுரோமைடு

## கட்டமைப்பு

ஓசுமியம் டெட்ராபுரோமைடு ஒரு கனிம வேதியியல் பலபடி என்று எக்சு-கதிர் படிகவியல் ஆய்வுகள் தீர்மானிக்கின்றன. பிளாட்டினம் டெட்ராபுரோமைடு மற்றும் டெக்னீசியம் டெட்ராகுளோரைடு ஆகியவற்றுடன் இதன் கட்டமைப்பு ஒத்தவடிவம் கொண்டுள்ளது. எனவே, ஓசுமியம் எண்முக ஒருங்கிணைப்பில் உள்ளது எனலாம். ஒவ்வொரு ஓசுமிய மையமும் நான்கு இரட்டிப்பு பால புரோமைடு ஈந்தணைவிகள் மற்றும் இரண்டு ஒன்றிற்கொன்று பரிமாற்றம் செய்து கொள்ளும் சிசு விளிம்புநிலை புரோமைடு ஈந்தணைவிகளூடன் பிணைந்துள்ளன.
# ஓசுமியம் டெட்ராபுரோமைடு

## தொடர்புடைய சேர்மங்கள்

ஓசுமியம்(III) புரோமைடு மட்டுமே படிகமாக்கப்பட்டுள்ள இதர இரும ஓசுமியம் புரோமைடு சேர்மமாகும்.
# ஓசுமியம்(III) புரோமைடு

**ஓசுமியம்(III) புரோமைடு** (*Osmium(III) bromide*) OsBr<sub>3</sub> என்ற மூலக்கூற்று வாய்ப்பாட்டால் குறிக்கப்படும் ஓர் இரும வேதிச் சேர்மமாகும்.
# ஓசுமியம்(III) புரோமைடு

## தயாரிப்பு

ஓசுமியம் டெட்ராபுரோமைடை வெற்றிடத்தில் சூடுபடுத்தினால் ஓசுமியம்(III) புரோமைடு உருவாகிறது.
::
# ஓசுமியம்(III) புரோமைடு

## இயற்பியல் பண்புகள்

அடர் சாம்பல் நிறப் படிகங்களாக ஓசுமியம்(III) புரோமைடு உருவாகிறது. இது தண்ணீரில் கரையாது.
# வீரயுக நாயகன் வேள்பாரி

**வீரயுக நாயகன் வேள்பாரி**, சு. வெங்கடேசன் எழுதிய வரலாற்றுப் புதின நூலாகும். இதனை ஆனந்த விகடன் 2016 அக்டோபர் முதல் தொடராக 111 வாரங்கள் வெளியிட்டது. மக்களின் வரவேற்பினைப் பெற்ற இத்தொடர், விகடன் பதிப்பகத்தாரால் நூலாகவும் வெளியிடப்பட்டது. இந்நூலுக்கு மணியம் செல்வன் ஓவியங்களை வரைந்துள்ளார்.
# வீரயுக நாயகன் வேள்பாரி

## கதை

இந்நூல், வள்ளல் பாரியின் வரலாற்றைக் கூறும் புதினமாகும்.
# வீரயுக நாயகன் வேள்பாரி

## வெளியீடு

1408 பக்கங்களை இரண்டு பாகங்களாகக் கொண்ட இந்நூலினை மு.க.ஸ்டாலின் வெளியிட முதல் பாகத்தைத் தொல்லியலாளர் அமர்நாத் ராமகிருஷ்ணனும் இரண்டாம் பாகத்தைத் சூழலியலாளர் கோ.சுந்தர்ராஜனும் பெற்றுக்கொண்டனர்.
சூலை 2025இல் இந்நூல் ஒரு இலட்சம் பிரதிகள் விற்கப்பட்டதற்காக விழா கொண்டாடப்பட்டது.
# வீரயுக நாயகன் வேள்பாரி

## விருது

மலேசியா டான் ஸ்ரீ கே.ஆர் சோமோ மொழி இலக்கிய அறவாரியம் இந்நூலினை அனைத்துலக சிறந்த படைப்புக்கான நூலாக தோ்வு செய்துள்ளது.
2018 ஆம் ஆண்டிற்கான ஆனந்த விகடனின் சிறந்த புதினத்துக்கான விருது இந்நூலுக்கு வழங்கப்பட்டது.
# வீரயுக நாயகன் வேள்பாரி

## திரைப்படம்

இப்புதினத்தை திரைப்படமாக எடுக்க முயற்சி நடைபெறுகிறது. இக்கதையின் திரைப்பட உரிமையை ஷங்கர் வாங்கியுள்ளார்.
# சுட்டீவன் அலெக்சாந்தர் (வானியலாளர்)

| செப்டம்பர் 1, 1806&nbsp;<span></span>  
<span>செனக்டடி&nbsp;<span></span></span> |
| --- |  
**சுட்டிவன் அலெக்சாந்தர்** (செப்டம்பர் 1,1806 - ஜூன் 25,1883) ஒரு அமெரிக்க வானியலாளரும் கல்வியாளரும் ஆவார்.  
இவர் 1806 செப்டம்பர் 1, வ்அன்று நியூயார்க்கின் செனக்டடியில் பிறந்தார். அவர் சுமித்சோனியன் நிறுவன முதல் செயலாளரான ஜோசப் என்றியின் மைத்துனர் ஆவார். அவருடன் நெருக்கமாக பணியாற்றினார். அவரது கல்வி யூனியன் கல்லூரியில் பெறப்பட்டது , 1824 இல் பட்டம் பெற்றார் , மேலும் பிரின்ஸ்டன் இறையியல் கல்லூரியில் 1832 இல் பட்டம் பெற்றார்.  
அவர் 1832 இல் பிரின்சுடன் பல்கலைக்கழகத்தில் கணிதத்தில் ஆசிரியராக ஆனார் , பின்னர் அவர் வானியல், கணிதப் பேராசிரியராகவும் , பிரின்சுடனின் முதல் ஆய்வகத்தை நிறுவும் வழக்கறிஞராகவும் ஆனார். 1850களில் பிரின்ஸ்டனில் அவருக்காக பணியாற்றிய ஆல்ஃபிரடு சுகடர் என்ற ஒரு சுதந்திர ஆப்பிரிக்க அமெரிக்க மனிதரின் உதவியை அலெக்சாந்தர் நம்பினார். வளாகத்தில் அலெக்சாந்தரின் உதவியாளராக இருந்ததன் காரணமாக , சுகடர் மாணவர்களிடமிருந்து " இயற்கை தத்துவத்தின் உதவி பேராசிரியர் " என்ற புனைப்பெயரைப் பெற்றார்.  
அலெக்சாண்டர் 1839 இல் அமெரிக்க தத்துவ சங்கத்தின் உறுப்பினராகவும் , 1850 இல் அமெரிக்கன் அகாடமி ஆஃப் ஆர்ட்ஸ் அண்ட் சயின்சஸின் இணை உறுப்பினராகவும் தேர்ந்தெடுக்கப்பட்டார். 1860 ஆம் ஆண்டில் , அந்த ஆண்டு ஜூலை 18 ஆம் தேதி நிகழ்ந்த சூரிய ஒளிமறைப்பைக் கவனிப்பதற்கும் , பின்னர் 1869 ஆம் ஆண்டின் சூரிய ஒளிமறைப்பைக் கவனிப்பதற்குமாக இலாப்ரடோர் கடற்கரைக்குச் சென்ற ஒரு பயணக் குழுவின் தலைவராக இருந்தார்.  
1862 ஆம் ஆண்டில் தேசிய அறிவியல் அகாடமியின் அசல் உறுப்பினர்களில் ஒருவராகவும் , அமெரிக்க தத்துவ சங்கம் மற்றும் அமெரிக்கன் அசோசியேஷன் ஃபார் தி அட்வான்ஸ்மென்ட் ஆஃப் சயின்ஸின் உறுப்பினராகவும் இருந்தார். 1859 ஆம் ஆண்டில் இந்த கடைசி அமைப்பின் தலைவராகவும் பணியாற்றினார். அவரது முக்கிய எழுத்துக்கள் " 1848 ஆம் ஆண்டில் அமெரிக்க தத்துவ சங்கத்தின் முன் வாசிக்கப்பட்ட சூரிய ஒளிமறைப்புகளின் இயற்பியல் நிகழ்வுகள் " ஆகும். 1848 ஆம் ஆண்டில் அறிவியல் முன்னேற்றத்திற்கான அமெரிக்க சங்கத்தின் முன் படித்த " கணிதத்தின் அடிப்படை கோட்பாடுகள் " பற்றிய ஒரு கட்டுரை , 1850 ஆம் ஆண்டில் அமெரிக்க சங்கத்தின் முன்பு படித்த சில நட்சத்திரக் கொத்துகள் மற்றும் பல நெபுலாக்களின் வடிவங்கள் மற்றும் தற்போதைய நிலை பற்றிய மற்றொரு கட்டுரை , மற்றவை " சிறுகோள் கிரகங்களின் வடிவம் மற்றும் பூமத்திய ரேகை விட்டம் " மற்றும் " சூரிய மண்டலத்தின் ஏற்பாட்டில் உள்ள இணக்கங்கள் " ஆகியவை தேசிய அறிவியல் அகாடமிக்கு வழங்கப்பட்ட லாப்லேஸின் நெபூலர் கருதுகோளின் உறுதிப்படுத்தலாகத் தோன்றும் மற்றும் 1875 ஆம் ஆண்டில் சுமித்சோனிய நிறுவனத்தால் வெளியிடப்பட்ட " சூரிய மண்டலத்தில் சில இணக்கங்களின் அறிக்கை மற்றும் வெளிப்பாடு " பற்றியது.
# சுட்டீவன் அலெக்சாந்தர் (வானியலாளர்)

## படைப்புகள்.

பல குறிப்பிடத்தக்க வானியல் ஆவணங்களில் அவர் வெளியிட்டார். அவற்றில் சில பின்வருமாறு:  
- *கணிதத்தின் அடிப்படைக் கோட்பாடுகள்*
- *சூரிய மண்டலத்தின் சில இணக்கங்களின் அறிக்கையும் வெளிப்படுத்தலும்*  
=
# பிறையான் நோர்டு

நூலகத்தில் " கோளிடை ஆய்வு " பேச்சு]]
பிறையான் டி. நோர்டு ஒரு அமெரிக்க வானியற்பியலாளரும் பெர்மி தேசிய முடுக்கி ஆய்வகத்தில் இயந்திரக் கற்றல் ஆராய்ச்சியாளரும் ஆவார்.
# பிறையான் நோர்டு

## இளமையும் கல்வியும்

நோர்டு விஸ்கான்சினில் வளர்ந்தார். நோர்டு ஜான்சு ஆப்கின்சு பல்கலைக்கழகத்தில் இயற்பியல் பயின்றார் , 2003 இல் இயற்பியலில் கலை இளவல் பட்டம் பெற்றார் , மேலும் ஆன் ஆர்போர்னில் உள்ள மிச்சிகன் பல்கலைக்கழகத்தில் மேற்பட்டப்படிப்புப் பள்ளிக்குச் சென்றார் , அங்கு அவர் இயற்பியலில் முனைவர் பட்டம் பெற்றார். நோர்டின் முனைவர் பட்ட ஆய்வுக் கட்டுரைக்கு *மெய்நிகர்* வான் அளக்கைகலும் விண்மீன் கொத்துகளின் பல அலைநீள ஆய்வுகளும் என்ற தலைப்பு உள்ளது.
# பிறையான் நோர்டு

## தொழில் வாழ்க்கை

முனைவர் பட்டம் பெற்ற பிறகு , நோர்டு ஒரு தேசிய அறிவியல் அறக்கட்டளையின் (பட்டதாரி கல்விக்கான கூட்டணி, பேராசிரியர்களுக்கான ஆய்வுநல்கையை வென்றார் , மேலும் மிச்சிகன் பல்கலைக்கழகத்தில் தனது ஆராய்ச்சியைத் தொடர்ந்தார். 2012 ஆம் ஆண்டில் நோர்டு ஃபெர்மி ஆய்வகத்தில் முதுகலை இணைப்பாளராக ஆனார். 2017 ஆம் ஆண்டில் சிகாகோ பல்கலைக்கழகத்தின் பீடத்தில் சேர்ந்தார்.  
நோர்டு என்பது ஃபெர்மி ஆய்வக இயந்திர நுண்ணறிவு குழுவில் ஒருவர், இது உயர் ஆற்றல் இயற்பியல் - வானியற்பியல் மற்றும் அண்டவியல் ஆகியவற்றில் உள்ள பல்வேறு சிக்கல்களுக்கு செயற்கை நுண்ணறிவைப் பயன்படுத்துகிறது. நோர்டின் படைப்புகள் தி *அட்லாண்டிக்* சயின்ஸ் *சமச்சீர்* மற்றும் பிறவற்றில் விரிவாக எழுதப்பட்டுள்ளன.
# பிறையான் நோர்டு

## பொது ஈடுபாடு

2020 ஜூன் மாதம் ஜார்ஜ் ஃபிலாய்டு கொல்லப்பட்டதைத் தொடர்ந்து நோர்டு , சந்தா பிரெஸ்காட், வெய்ன்ஸ்டீன் நீதிக்கான அமைப்புக் குழுவுடன் இணைந்து உலகளாவிய " கறுப்பர் வாழ்க்கை " வேலைநிறுத்தத்துக்கு ஏற்பாடு செய்தார். நீதிக்கான அமைப்புக் குழுவின் சார்பில் " நாம் எவ்வளவு காலம் காத்திருக்க வேண்டும் " என்ற தலைப்பில் ஒரு கடிதத்தை நோர்டு எழுதியுள்ளார். ஜூன் 10 அன்று வேலைநிறுத்தம் நடந்த நாளில் 4,500 பேருக்கும் மேற்பட்ட கல்வியாளர்கள் வேலைநிறுத்தத்தில் பங்கேற்பதாக உறுதியளித்தனர். கூடுதலாக , நேச்சர் இதழ் , அமெரிக்க இயற்பியல் கழ்அம் , அமெரிக்க அறிவியல் முன்னேர்றத்துக்கான கழகம், அமெரிக்க இயற்பியல் நிறுவனம் உள்ளிட்ட பல அமைப்புகள் இந்த வேலைநிறுத்தத்தில் பங்கேற்றன.
# பிறையான் நோர்டு

## தகைமைகளும் , விருதுகளும்

- பட்டதாரி கல்விக்கான கூட்டணி, பேராசிரியர்களுக்கான ஆய்வுநல்கை பெற்று முனைவர் பட்டப் படிப்பு (2010 - 2012)
- மிச்சிகன் பல்கலைக்கழகம் ராக்கம் தகைமை ஆய்வுநல்கை (2004 - 2010)
- மிச்சிகன் பல்கலைக்கழகம் மார்செல்லசு எல். வைடென்பெக் கற்பித்தல் விருது (2009)
- மிச்சிகன் பல்கலைக்கழகம் ஜெர்ரி சோஃபென் தலைமை விருது (2004)
- கோடர்டு விண்வெளி பறப்பு மைய அறங்காவலர் உதவித்தொகை (2000 - 2003)
- ஜான்ஸ் ஹாப்கின்ஸ் பல்கலைக்கழகம் ஹெஸ் நினைவு உதவித்தொகை (2000 - 2003)
# காயல்பட்டினம் தொடருந்து நிலையம்

**காயல்பட்டினம் தொடருந்து நிலையம்** (*Kayalpattinam railway station*) இந்தியாவின் தமிழ்நாடு மாநிலம் தூத்துக்குடி மாவட்டத்தில் உள்ள காயல்பட்டினத்தில் அமைந்துள்ள ஒரு தொடருந்து நிலையம் ஆகும். இந்நிலையம் மதுரை இரயில்வே கோட்டத்திற்கு சொந்தமானதாகும். திருநெல்வேலி - திருச்செந்தூர் இரயில் பாதை 1923 ஆம் ஆண்டில் பிரித்தானிய இந்திய அரசாங்கத்தால் முக்கியமாக மூலப்பொருட்கள் ஏற்றுமதிக்காக போடப்பட்டு இந்நிலையம் திறக்கப்பட்டது. இந்தப் பகுதி உப்பு உற்பத்திக்கு பிரபலமானது என்பதால் ஆரம்ப நாட்களில் உப்பு மற்றும் சர்க்கரை இந்த வழியாக முக்கிய ஏற்றுமதியாக இருந்தது. குறுகிய பாதை மாற்றத்திற்காக 2006 ஆம் ஆண்டு 70 கி.மீ. குறுகிய பாதை மூடப்பட்டது. 2009 ஆம் ஆண்டில் அகலப்பாதை பாதை திறக்கப்பட்டது. இந்தப் பகுதி 2022 ஆம் ஆண்டில் மின்மயமாக்கப்பட்டது.
# காயல்பட்டினம் தொடருந்து நிலையம்

## சேவைகள்

- செந்தூர் விரைவு- சென்னைக்கு செல்லும் ஒரே நேரடி தொடருந்து
- பாலக்காடு சந்திப்பு-திருச்செந்தூர் சந்திப்பு (வழி:பழனி)
- திருநெல்வேலி -திருச்செந்தூர் பயணிகள் இரயில்
- தூத்துக்குடி-திருச்செந்தூர் பயணிகள் இரயில்
# அரசதுரோகம்

**தேசத்துரோகம்** அல்லது **அரசதுரோகம்** அல்லது இராஜதுரோகம் (Sedition) என்பது ஒரு நிறுவப்பட்ட ஒழுங்கான அரசுக்கு எதிராக கிளர்ச்சி செய்தல் அல்லது கிளர்ச்சியைத் தூண்டுதல் அல்லது ஒரு அரசியலமைப்பை சீர்குலைப்பது ஆகியவைகள் தேசத்துரோகம் ஆகும். அரசமைப்புச் சட்டங்களுக்கு எதிராக மறைமுகமான மற்றும் வெளிப்படையான வன்முறையை இலக்காகக் கொள்ளாவிட்டாலும், தேசத்துரோகம் எந்தக் குழப்பத்தையும் உள்ளடக்கியிருக்கலாம். எழுத்தில் உள்ள தேசத்துரோக சொற்கல், *தேசத்துரோக அவதூறு* ஆகும். சேதத்துரோகம் என்பது தேசத்துரோகத்தில் ஆர்வமாக ஈடுபடுபவர் அல்லது ஊக்குவிப்பவர் ஆவார்.
# அரசதுரோகம்

## உரோமானியத் தோற்றம்

பிற்கால ரோமானியக் குடியரசில் அரசுக்கு கீழ்படியாமை என்பது நீதிமன்றத்தில் ஒரு குற்றமாக கருதப்படுகிறது.
இதில் கீழ்படியாமை என்பது இராணுவக் கிளர்ச்சி மற்றும் அரசுக்கு எதிரான பொதுமக்களின் கும்பல் நடவடிக்கைகளும் அடங்கும். தேசத் துரோகத்தை வழிநடத்துவது அல்லது தூண்டுவது மரண தண்டனைக்குரிய குற்றமாகும். மக்கள் செல்வாக்கு படைத்த பிரபல அரசியல்வாதிகள் பொதுக் கூட்டங்களில் உணர்ச்சி பொங்க சூளுரைகள் உரைத்ததால், அரசியல் நெருக்கடியின் போது கிமு முதல் நூற்றாண்டில் உரோமைக் குடியரசில் தேசத்துரோகச் செயல்கள் அடிக்கடி நிகழ்ந்தது. அகஸ்ட்டஸ்-குளோடியசு போன்ற பேரரசர்கள் தேர்தல் மற்றும் சட்டமன்றத்த்தின் கடமைகளை ஒழிப்பதன் மூலம் இந்த சூழ்நிலையை களைந்தனர்.
# அரசதுரோகம்

## இந்தியா

இந்திய தண்டனைச் சட்டத்தின் 124ஏ பிரிவு தான் தேசத்துரோகத்தை வரையறுக்கிறது. இந்திய அரசியலமைப்புச் சட்டத்தால் உருவாக்கப்பட்ட அரசுக்கு எதிராகப் பேசுதல், எழுதுதல், அரசை அவமதிக்கும விதத்தில் நடத்தல் அல்லது அவ்வாறு நடப்பவர்களை ஊக்குவித்தல் போன்ற செயல்கள் தேசத்துரோகமாகக் கருதப்படுகின்றது.  
2003ல், விசுவ இந்து பரிசத்தின் பொதுச் செயலாளரான பிரவீன் தொகாடியா, தேர்ந்தெடுக்கப்பட்ட அரசாங்கத்திற்கு எதிராகப் போர் தொடுத்ததற்காகவும், தேசவிரோதச் செயலில் ஈடுபட்டதற்காகவும் தேசத்துரோகக் குற்றம் சாட்டப்பட்டார்.  
2010ல், எழுத்தாளர் அருந்ததி ராய், காஷ்மீர் மற்றும் மாவோயிஸ்டுகள் குறித்த அவரது கருத்துக்களுக்காக தேசத்துரோக குற்றச்சாட்டிற்கு உட்படுத்தப்பட்டார். மக்கள் சிவில் உரிமைக் கழகத்தின் துணைத் தலைவர் *பினாயக் சென்* மீது தேசத்துரோக குற்றம் நிரூபிக்கப்பட்டது. 24 டிசம்பர் 2010 அன்று இராய்ப்பூர் மாவட்ட நீதிமன்றம் பினாயக் சென், நக்சல் சித்தாந்தவாதி நாராயண் சன்யால் மற்றும் கொல்கத்தா தொழிலதிபர் பியூஷ் குஹா ஆகியோர் அரசுக்கு எதிரான போராட்டத்தில் மாவோயிஸ்டுகளுக்கு உதவியதற்காக தேசத் துரோகக் குற்றவாளிகள் எனக்கண்டறிந்து, அவர்களுக்கு ஆயுள் தண்டனை விதிக்கப்பட்டது. ஆனால் அவர் இந்திய உச்ச நீதிமன்றத்தில் 16 ஏப்ரல் 2011 அன்று பிணை பெற்றனர்.  
10 செப்டம்பர் 2012 அன்று, அரசியல் கேலிச் சித்திரம் வரையும் அசீம் திரிவேதி, ஊழலுக்கு எதிரான தொடர் தனது வலைப்பக்கத்தில் கார்ட்டூன்கள் வரைந்ததற்கு எதிராக கைது செய்யப்பட்டு, தேசத்துரோக குற்றச்சாட்டில் 24 செப்டம்பர் 2012 வரை நீதிமன்ற காவலுக்கு அனுப்பப்பட்டார். திரிவேதி தனது இணையதளத்தில் "அசிங்கமான மற்றும் ஆபாசமான" உள்ளடக்கத்தை பதிவேற்றியதாக குற்றம் சாட்டப்பட்டார். மேலும் 2011ல் மும்பையில் நடந்த ஊழலுக்கு எதிரான போராட்டத்தின் போது அரசியலமைப்பை அவமதித்ததாக குற்றம் சாட்டப்பட்டார். திரிவேதி தேசத்துரோகத்தின் கீழ் கைது செய்யப்பட்டது இந்தியாவில் கடுமையாக விமர்சிக்கப்பட்டது. இந்தியப் பத்திரிகையாளர் மன்றம் இதை ஒரு "முட்டாள்தனமான" நடவடிக்கை என்று கூறியது.  
பிப்ரவரி 2016ல், தில்லி ஜவகர்லால் நேரு பல்கலைக்கழக மாணவர் சங்கத் தலைவர் கன்னையா குமாரை இந்திய தண்டனைச் சடடத்தின் பிரிவு 124ஏயின் கீழ் தேசத்துரோக வழக்கில் குற்றச்சாட்டப்பட்டு கைது செய்யப்பட்டார் (இபிகோ 124ஏ என்பது பிரித்தானிய ஆட்சியாளர்களால் செயல்படுத்தப்பட்ட தேசத்துரோகச் சட்டங்களின் ஒரு பகுதியாகும்). உறுதியான ஆதாரம் இல்லாததால் கன்னையா குமார் 2 மார்ச் 2016 அன்று இடைக்கால பிணையில் விடுவிக்கப்பட்டார். 13 சனவரி 2019 அன்று, 2016ல் பதிவு செய்யப்பட்ட தேசத்துரோக வழக்கில் கன்னையா குமார் மீது தில்லி காவல் துறை குற்றப் பத்திரிக்கை தாக்கல் செய்தது.  
சனவரி 26, இந்தியக் குடியரசு நாளன்று தில்லியில் விவசாயிகள் பேரரணியில் வன்முறையைத் தூண்டியதாகவும், தவறான் தகவல்களைப் பரப்பியதாகவும் சசி தரூர், பத்திரிக்கையாளர் ராஜ்தீப் சர்தேசய் மற்றும் 5 பத்திரிகையாளர்கள் மீது நொய்டா காவல்துறையால் தேசத்துரோக வழக்கு பதிவு செய்யப்பட்டது. மே 2022 நிலவரப்படி, இந்திய உச்ச நீதிமன்றம் தேசத்துரோகச் சட்டத்தை இந்திய அரசு மறு ஆய்வு செய்ய இருப்பதால் இந்திய தண்டனைச் சட்டத்தின் பிரிவு 124ஏ நடைமுறைப்படுத்துவதை தற்காலிகமாக நிறுத்தி வைத்துள்ளது. தேசத்துரோகம் குறித்து இந்திய சட்ட ஆணையம் ஒரு அறிக்கையை தாக்கல் செய்துள்ளது. அதில் தேசத்துரோக வழக்கில் குறைந்தபட்ச தண்டனை 3 ஆண்டிலிருந்து 7 ஆண்டாக உயர்த்திப் பரிந்துரை செய்துள்ளது. இந்த நிலையில் மத்திய சட்டத்துறை அமைச்சர் அர்ஜுன் ராம் மேக்வால் *தேசத்துரோகம் குறித்த சட்ட ஆணையத்தின் அறிக்கை மீதான ஆலோசனைகள் பெற்று பொது நலனுக்கான நியாயமான முடிவை எடுப்போம்* என்றார்.
# அரசதுரோகம்

## இதனையும் காண்க

- இந்திய தண்டனைச் சட்டம், பிரிவு 124 ஏ
# நெயில் நீண்ட வால் பெரும் எலி

**நெயில் நீண்ட வால் பெரும் எலி** (*Neill's long-tailed giant rat*)(***லியோபோல்டாமிசு நெய்லி***) என்பது முரிடே குடும்பத்தில் உள்ள கொறிக்கும் சிற்றினமாகும். இது தாய்லாந்து, லாவோஸ், வியட்நாம் மற்றும் மியான்மரில் காணப்படுகிறது.  
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல உலர் புதர் மற்றும் பாறை பகுதிகள் ஆகும். *லியோபோல்டாமிசு நெய்லி* சுண்ணாம்புக் கல் வாழ்விடங்கள் அழிக்கப்படுவதால் அச்சுறுத்தப்படுகிறது.  
தாய்லாந்தின் காஞ்சனபுரி, மேற்கு மத்திய (சராபுரி - லோப்புரி), கிழக்கு மத்திய (சராபுரி - நாகோன் ரட்சாசிமா), லோயி, நான் மற்றும் பிரே மாகாணங்களில் முறையே *லியோபோல்டாமிசு நெய்லி*யின் மிகவும் வேறுபட்ட ஆறு மரபணு பரம்பரைகள் காணப்பட்டன. இவற்றின் பரம்பரைகளிடையே மரபணு ஓட்டம் குறைவாக உள்ளது.
# நெயில் நீண்ட வால் பெரும் எலி

## மேலும் பார்க்கவும்

- சுண்ணாம்புக்கல் எலி
# சுண்ணாம்புக்கல் எலி

**சுண்ணாம்புக்கல் எலி** (*Limestone rat*)*நிவிவென்டர் கின்பூன்*) என்பது மத்திய தாய்லாந்தின் சரபுரி, லோப்புரி, நகோன் சவான் மாகாணங்களில் காணப்படும் எலி ஆகும். இது சுண்ணாம்புக் கரடுகளில் மட்டுமே காணப்படும். இந்த சிற்றினம் முரிடே குடும்பத்தினைச் சார்ந்த கொறிணி ஆகும். சுரங்கத் தொழிலால் தற்போது அச்சுறுத்தலுக்கு உள்ளாகியுள்ள இந்த எலி இனம் மிகவும் துண்டு துண்டான வாழ்விடத்தின் காரணமாக அருகிய இனமாகப் பட்டியலிடப்பட்டுள்ளது.
# இட்ரியம் இலித்தியம் புளோரைடு

**இட்ரியம் இலித்தியம் புளோரைடு** (*Yttrium lithium fluoride*) LiYF<sub>4</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இது இருமடிஒளிமுறிவு பண்பு கொண்ட படிகமாகும். பொதுவாக நியோடிமியம் அல்லது பிரசியோடைமியம் தனிமங்களுடன் கல்ப்பு செய்யப்பட்டு, திட-நிலை சீரொளிகளில் ஆதாய ஊடகமாகப் பயன்படுத்தப்படுகிறது. இட்ரியம் என்பது LiYF<sub>4</sub> சேர்மத்தில் உள்ள ஒரு மாற்று உறுப்பு ஆகும். இட்ரியம் இலித்தியம் புளோரைடு சேர்மத்தின் கடினத்தன்மை மற்ற பொதுவான படிகத்தை விட சீரொளி ஊடகத்தை விட கணிசமாக குறைவாக உள்ளது, அதாவது இட்ரியம் அலுமினியம் கார்னெட்டை விட குறைவாக உள்ளது.
# கசுக்கொட்டை வெண்வயிறு எலி

**கசுகொட்டை வெண்வயிறு எலி** (*Chestnut white-bellied rat*)(*நிவிவென்டர் புல்வெசென்சு*) என்பது முரிடே குடும்பத்தில் உள்ள ஒரு கொறிணி சிற்றினம் ஆகும். இது ஒரு தனித்துவமான பிரகாசமான கசுக்கொட்டை நிற மேற்தோலினையும் வெண்ணிற கீழ்-தோலினையும் கொண்ட சிறிய எலி ஆகும். மேல் தோலின் நிறம் மிகவும் பிரகாசத்திலிருந்து மந்தமான பழுப்பு வரை மாறுபடும். உடலின் பக்கமானது மேல் மற்றும் கீழ்த்தோல் சந்திக்கும் தனித்துவமான விளிம்பைக் கொண்டுள்ளது. வால் மேற்புறம் பெரும்பாலும் பழுப்பு நிறத்தில் இருக்கும்; அதே சமயம் அடிப்பகுதி வெண்மை முதல் சதை நிறத்தில் இருக்கும். இந்த இனம் பெரும்பாலும் தொந்தரவு மற்றும் இடையூறு இல்லாத வன வாழ்விடங்களில் காணப்படுகிறது. இந்த சிற்றினம் கிழக்கு இமயமலையின் காடுகளில் விதைகளைப் பதுக்கி வைப்பதாக அறியப்படுகிறது.  
இது வங்காளதேசம், கம்போடியா, சீனா, இந்தியா, இந்தோனேசியா, லாவோஸ், மலேசியா, நேபாளம், பாகிஸ்தான், தாய்லாந்து மற்றும் வியட்நாம் ஆகிய நாடுகளில் காணப்படுகிறது .
# கெப்போங் சென்ட்ரல்

**கெப்போங் சென்ட்ரல்** அல்லது **கெப்போங் கொமுட்டர் நிலையம்** (ஆங்கிலம்: *Kepong Sentral* அல்லது *Kepong Commuter Station* மலாய்: *Stesen Komuter Kepong*); சீனம்: 甲洞中央站) என்பது மலேசியா, கோலாலம்பூர், பெட்டாலிங் மாவட்டம், கெப்போங் நகரில் அமைந்துள்ள ஒரு கொமுட்டர் தொடருந்து நிலையம் ஆகும். கெப்போங் நகரத்தின் பெயர் இந்த கொமுட்டர் நிலையத்திற்கும் வைக்கப்பட்டு உள்ளது. கெப்போங் நகரில் இருந்து 1 கி.மீ. தொலைவில் உள்ளது.  
2006-ஆம் ஆண்டு ஜூலை 1-ஆம் தேதி திறக்கப்பட்ட கேடிஎம் கொமுட்டர் சேவைக்கு இந்த நிலையம் புதிய கூடுதல் நிலையமாகும். கோலாலம்பூர் மத்திய வட்டச் சாலை 2 (*Kuala Lumpur Middle Ring Road 2*) (**MRR2**) இந்த நிலையத்திற்கு அருகில் அமைந்துள்ளது.  
2008-ஆம் ஆண்டு டிசம்பர் 1-ஆம் தேதி தொடங்கி, இந்த நிலையம் கேஎல் சென்ட்ரல்-ஈப்போ-கேஎல் சென்ட்ரல் கேடிஎம் இண்டர்சிட்டி வழித்தடத்தில் ஒரு நிலையமாக மாறியது. இருப்பினும், இந்தச் சேவை ஆகத்து 2010-இல் நிறுத்தப்பட்டு, கேடிஎம் இடிஎஸ் சேவைகளுக்கு முழுமையாக மாற்றப்பட்டது.
# கெப்போங் சென்ட்ரல்

## சுங்கை பூலோ - புத்ராஜெயா வழித்தடம்

எம்ஆர்டி. (*Mass Rapid Transit*) சுங்கை பூலோ-செர்டாங்-புத்ராஜெயா வழித்தடத்தில் (*MRT Sungai Buloh Serdang Putrajaya Line*), கெப்போங் சென்ட்ரல் கொமுட்டர் நிலையம் அமைந்துள்ளது.  
புத்ராஜெயா வழித்தடம் (*MRT Putrajaya Line*) அல்லது எம்.ஆர்.டி., (*Mass Rapid Transit 2*) முன்பு சுங்கை சுங்கை பூலோ - செர்டாங் - புத்ராஜெயா - இரயில் சேவை என அழைக்கப்பட்டது (*Sungai Buloh–Serdang–Putrajaya Line* (*SSP Line*). இது பன்னிரண்டாவது இரயில் போக்குவரத்துப் பாதையாகும்.  
கோலாலம்பூரில் இது இரண்டாவது விரைவுப் போக்குவரத்து (*Mass Rapid Transit*) பாதை. கிள்ளான் பள்ளத்தாக்கு பகுதியில், நான்காவது முழுத் தானியங்கி மற்றும் ஓட்டுநர் இல்லாத சேவை. இந்தச் சேவை கோலாலம்பூரில் உள்ள கிள்ளான் பள்ளத்தாக்கு ஒருங்கிணைந்த போக்குவரத்து அமைப்பு (*Kuala Lumpur known as the Klang Valley Integrated Transit System*) எனவும் அழைக்கப் படுகிறது.
# கெப்போங் சென்ட்ரல்

## கெப்போங் நகரம்

கெப்போங், (*Kepong*) நகரம் கோலாலம்பூர் கூட்டாட்சி நிலப்பகுதியில் அமைந்து உள்ள ஒரு பெருநகரம். ’கெப்போங்’ என்பது ஒரு மலாய்ச் சொல். "சூழ்" அல்லது "சுற்று" என்று பொருள். இந்த நகரம் ஒரு மலைத்தொடரால் சூழப்பட்டு உள்ளது. அதனால் அந்தப் பெயர் வைக்கப்பட்டு இருக்கலாம்.  
கோலாலம்பூர் மாநகருக்குத் தென்மேற்கே 23 கி.மீ. தொலைவிலும்; பெட்டாலிங் ஜெயா நகரின் தென்மேற்கே 12 கி.மீ. (5 மைல்) தொலைவிலும் இந்த நகரம் அமைந்து உள்ளது. இந்த நகரத்திற்கு அருகாமையில் டாமன்சாரா (சிலாங்கூர்), கெப்போங், குவாங் மற்றும் கோலா சிலாங்கூர் நகரங்கள் உள்ளன.
# கெப்போங் சென்ட்ரல்

## பொது

2015-ஆம் ஆண்டில் இருந்து, கெப்போங் நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.
# கெப்போங் சென்ட்ரல்

## பொது

### கிள்ளான் துறைமுக வழித்தடம்

இந்த நிலையம் காலனித்துவ காலத்தில் பத்து ஆராங் மற்றும் பெஸ்தாரி ஜெயா வரையிலான 23 கி.மீ நீளமுள்ள கிளைப் பாதையின் தொடக்கமாகச் செயல்பட்டது. 1971-ஆம் ஆண்டில், அந்தப் பாதை மூடப்பட்டது.  
கிள்ளான் துறைமுக வழித்தடத்தில் உள்ள மற்ற பெரும்பாலான நிலையங்களைப் போலவே கெப்போங் நிலையத்திலும் இரண்டு நடைபாதைகள் உள்ளன. பழைய தொடருந்து நிலையம் உடைக்கப்பட்டு விட்டது.
# கெப்போங் சென்ட்ரல்

## பொது

### அடிப்படை வசதிகள்

இந்த நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
# கெப்போங் சென்ட்ரல்

## பொது

### சேவைகள்

கெப்போங் கொமுட்டர் நிலையம், கெப்போங் நகரத்திற்கும், அதன் புறநகர்ப் பகுதிகளுக்கும் மற்றும் கெப்போங் நகரத்திற்கு அருகிலுள்ள புறநகர் வீடுமனைப் பகுதிகளுக்கும் சேவை செய்கிறது. கெப்போங் நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.  
இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் கொமுட்டர் தொடருந்து சேவைகளை வழங்குகிறது. அத்துடன் குவாங் நகரத்திற்கான முக்கிய தொடருந்து முனையமாகவும் செயல்படுகிறது.
# லியோபோல்டாமிசு

***லியோபோல்டாமிசு*** (*Leopoldamys*) என்பது தென்கிழக்கு ஆசியாவைச் சேர்ந்த முரிடே குடும்பத்தில் உள்ள கொறித்துண்ணிகளின் பேரினமாகும். இது பின்வரும் சிற்றினங்களைக் கொண்டுள்ளது:  
- சன்டைக் மலை நீண்ட வால் பெரும் எலி (*லியோபோல்டாமிசு சிலியடசு*)
- திவாங்கரா நீண்ட வால் பெரும் எலி (*லியோபோல்டாமிசு திவாங்கரை*)
- எட்வர்ட் நீண்ட வால் பெரும் எலி (*லியோபோல்டாமிசு எட்வர்சி*)
- மில்லட் நீண்ட வால் பெரும் எலி (*லியோபோல்டாமிசு மில்லெட்டி*)
- நெயில் நீண்ட வால் பெரும் எலி (*லியோபோல்டாமிசு நெய்லி*)
- நீண்ட வால் பெரும் எலி (*லியோபோல்டாமிசு சபானசு*)
- மெந்தாவாய் நீண்டவால் பெரும் எலி (*லியோபோல்டாமிசு சிபோரானசு*)
# சைபீரியன் மணல் உப்புக்கொத்தி

வின் குஜராத்தின் ஜாம்நகரில்]]
வில் உள்ள சில்கா ஏரியில் சைபீரியன் மணல் உப்புக்கொத்தி]]
**சைபீரியன் மணல் உப்புக்கொத்தி** ( *Siberian sand plover* ) என்பது உப்புக்கொத்தி குடும்பத்தைச் சேர்ந்த ஒரு சிறிய பறவை ஆகும். பன்னாட்டு பறவையியலாளர்கள் சங்கம் சிறிய மணல் உப்புக்கொத்தியில் இருந்து இப்பறவையையும், திபெத்திய மணல் உப்புக்கொத்தியையும் பிரித்து இதற்கு சைபீரியன் மணல் உப்புக்கொத்தி என பெயரிட்டது.
# சைபீரியன் மணல் உப்புக்கொத்தி

## பரவல்

இது வடகிழக்கு சைபீரியாவில் கடலோர சமவெளிகளில் இனப்பெருக்கம் செய்கிறது. இதன் வாழிட எல்லையின் கிழக்கு பகுதியில் மங்கோலியன் உப்புக்கொத்தியின் வாழிடப் பகுதி உள்ளது. இது அலாசுகாவிலும் இனப்பெருக்கம் செய்கிறது. இது வெற்றுத் தரையில் குழிவான இடத்தில் கூடு கட்டி, அதில் மூன்று முட்டைகளை இடுகிறது. இந்த இனம் குளிர்காலத்தில் கிழக்கு மற்றும் தென்கிழக்கு ஆசியாவில் மணல் நிறைந்த கடற்கரைகளை நோக்கி வலசை போகிறது.
# சைபீரியன் மணல் உப்புக்கொத்தி

## விளக்கம்

இந்த சைபீரியன் உப்புக்கொத்தியானது நீண்ட கால்களையும், நீண்ட அலகையும் கொண்டது. இனப்பெருக்கம் செய்யும் காலத்தில் ஆண் பறவைகளுக்கு சாம்பல் முதுகும், வெள்ளை அடிப்பகுதியும் இருக்கும். நெஞ்சு, நெற்றி, கழுத்து போன்றவை கஷ்கொட்டை நிறத்ததில் இருக்கும். கண் வழியாக ஒரு கரும்பட்டை செல்லும். இப்பறவ்வைகள் பால் ஈருருமை கொண்டவை. இந்தப் பறவைகளில் இளம் பறவைகளுக்கு கஷ்கொட்டை நிறம் இருப்பதில்லை. மேலும் குளிர்காலத்தில் இப்பறவைகளின் தலையில் செம்பழுப்பு குறிப்பு காணப்படும். கால்கள் கருமையாகவும், அலகு கருப்பு நிறத்தில் இருக்கும்.  
இந்த இனப் பறவைகளின் சிறகுத்தோற்றமானது மணல் உப்புக்கொத்தியுடன் மிகவும் ஒத்திருக்கும்.
# சைபீரியன் மணல் உப்புக்கொத்தி

## சூழலியல்

சைபீரியன் உப்புக்கொத்தியானது பூச்சிகள், ஓடுடைய கணுக்காலிகள், வளையப் புழுகள் போன்றவற்றை உண்கிறது.  
ஆப்பிரிக்க-யூரேசிய வலசை போகும் நீர்ப்பறவைகளுக்கான பாதுகாப்பு ஒப்பந்தம் (AEWA) பொருந்தும் இனங்களில் சைபீரியன் மணல் உப்புக்கொத்தியும் இடம்பெற்றுள்ளது.